Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17., 98/19. i 144/20), članka 33. Zakona o udrugama (“Narodne novine” broj 74/14, 70/17, 98/19. i 151/22) članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15. i 37/21), članka 52. Statuta Općine Kolan ("Službeni glasnik Općine Kolan" broj 6/21) i Pravilnika o financiranju programa, projekata javnih potreba sredstvima Općine Kolan , općinski načelnik Općine Kolan (OIB: 63577538914) objavljuje

# JAVNI NATJEČAJ ZA (SU)FINANCIRANJE PROGRAMA I PROJEKATA UDRUGA I OSTALIH ORGANIZACIJA CIVILNOG DRUŠTVA NA PODRUČJU OPĆINE KOLAN U 2024. GODINI

## I.

Javni natječaj objavljuje se u svrhu (su)financiranja programa i projekata udruga i ostalih organizacija civilnog društva koje svojim programima i projektima doprinose kvaliteti života mještana Općine Kolan.

Predviđeni iznos ukupnih sredstava koji je na raspolaganju u Proračunu Općine Kolan za financiranje programa i projekata udruga i ostalih organizacija civilnog društva na području Općine Kolan u 2024. godini, odnosno iznos koji će se temeljem ovog Javnog natječaja moći dodijeliti udrugama i ostalim organizacijama civilnog društva za provedbu programa i projekata je **3.000,00 EUR**.

## II.

Općina Kolan će na temelju ovog Javnog natječaja udrugama i ostalim organizacijama civilnog društva iz točke I. ove Odluke koje će zadovoljiti tražene kriterije dodijeliti financijsku potporu sukladno osiguranim sredstvima u Proračunu Općine Kolan za 2024. godinu.

## III.

Prioritetna područja i aktivnosti programa i projekata su:

1. programi i projekti socijalnog i humanitarnog značenja za unapređenje kvalitete života osoba s invaliditetom, branitelja i stradalnika Domovinskog rata;

2. programi i projekti zdravstvene i socijalne zaštite, unapređenje i poboljšanje života umirovljenika.

## IV.

Najmanji iznos financijskih sredstava koji se može prijaviti i ugovoriti po pojedinom programu i projektu temeljem ovog Javnog natječaja iznosi **500,00 EUR**, a najveći iznos financijskih sredstava koji se može prijaviti i ugovoriti po pojedinom programu i projektu iznosi **1.500,00 EUR** .

## V.

Svaka udruga u okviru ovog Javnog natječaja može prijaviti i ugovoriti provedbu najviše 2 (dva)) programa i projekta koje će se provoditi tijekom 2024. godine.

Prijave se podnose na posebnim obrascima:

 - Opisni obrazac prijave programa i projekta – Obrazac 1,

 - Obrazac proračuna programa i projekta – Obrazac 2, koji se mogu preuzeti na mrežnim stranicama Općine Kolan.

Uz navedene obrasce potrebno je priložiti i ostalu obaveznu dokumentaciju navedenu u Uputama za prijavitelje koja čini sastavni dio ovog Javnog natječaja.

## VI.

S korisnicima kojima će biti odobrena financijska sredstva, Općina Kolan će sklopiti Ugovor o (su)financiranju programa/projekta udruga.

## VII.

Rok za podnošenje prijava, neovisno kojim putem se one dostavljaju (elektroničkom poštom, redovnom poštom ili osobno u Općini Kolan), istječe 08. ožujka 2024. godine.

Provjeru formalnih uvjeta pristiglih prijava i procjenu pristiglih prijava će izvršiti Povjerenstvo za provjeru ispunjavanja propisanih formalnih uvjeta natječaja i ocjenjivanje programa i projekata koje imenuje općinski načelnik Općine Kolan.

## VIII.

Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

## IX.

Prijave na propisanim obrascima koji su zajedno s Uputama za prijavitelje dostupni na web stranicama Općine Kolan šalju se elektroničkom poštom, redovnom poštom ili neposredno predaju u Jedinstveni upravni odjel Općine Kolan, na sljedeću adresu:

**OPĆINA KOLAN**

**Trg kralja Tomislava 6**

**23251 KOLAN**

s naznakom

**„NATJEČAJ ZA FINANCIRANJE PROGRAMA JAVNIH POTREBA U RAZVOJU CIVILNOG DRUŠTVA OPĆINE KOLAN U 2024. GODINI“**

**- NE OTVARATI -**

Ili na info@kolan.hr sa istom naznakom u naslovu maila

## X.

Sva pitanja vezana uz ovaj Javni natječaj mogu se postaviti elektroničkim putem, slanjem upita na adresu elektronske pošte andjela.paladina@kolan.hr ili na telefon 023/698-008.

KLASA: 402-01/24-01/07

URBROJ: 2198-33-03-02/05-24-1

Kolan, 01. veljače 2024.

 OPĆINSKI NAČELNIK:

 Šime Gligora